# Ni de l'Octant

Ni de l'Octant (ν Octantis) és l'estel més brillant en la constel·lació d'Octans amb magnitud aparent +3,73. Es troba a 69 anys llum de distància del Sistema Solar.
Ni de l'Octant és una gegant taronja de tipus espectral K1III. Els seus paràmetres són modestos tractant-se d'un estel gegant: la seva lluminositat és 16 vegades major que la del Sol i el seu radi és 5,9 vegades més gran. Això és el resultat de la massa de l'estel —un 40 % major que la massa solar— i de la fase en la qual es troba dins de l'evolució estel·lar. Fa uns 2000 milions d'anys va esgotar la fusió de l'hidrogen en el seu nucli, començant a créixer i a refredar-se segons es convertia en un estel subgegant. En la seva etapa actual està a punt de convertir-se en una veritable geganta. Dins d'uns 100 milions d'anys —un lapse de temps molt curt dins de la vida d'un estel d'aquestes característiques— la seva lluminositat augmentarà unes 60 vegades i el seu diàmetre es multiplicarà per 15.
Ni de l'Octant és una binària espectroscòpica amb un període orbital de 2,9 anys. La companya, Ni de l'Octant B, és una nana de tipus K7-M1 i 0,5 masses solars, la separació mitjana de les amb l'estel principal és de 2,55 ua; no obstant això, l'excentricitat de l'òrbita (ε = 0,24) fa que aquesta separació fluctuï entre 2 i 3 ua. Alteracions en l'espectre de l'estrella gegant suggereixen la possible existència d'un planeta jovià orbitant a 1,2 ua de Ni de l'Octant A. En el cas que existís, el planeta tindria una òrbita summament inestable; no obstant això, si el moviment orbital del planeta fora en sentit contrari al de Ni de l'Octant B, podria sobreviure dins del sistema.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ John B. Hearnshaw «Spectroscopic orbits for K giants β Reticuli and ν Octantis: what is causing a low-amplitude radial velocity resonant perturbation in ν Oct?» (en anglès). Monthly Notices of the Royal Astronomical Society, 3, 11-04-2009, pàg. 1695–1710. DOI: 10.1111/J.1365-2966.2009.14459.X.
* 1 2 3 Vardan Adibekyan «CORALIE radial-velocity search for companions around evolved stars (CASCADES). I. Sample definition and first results: Three new planets orbiting giant stars». Astronomy and Astrophysics, 1-2022. DOI: 10.1051/0004-6361/202040078.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* ↑ «Nu Octantis» (en anglès). SIMBAD (Centre de Dades astronòmiques d'Estrasburg). [Consulta: 10 desembre 2020].
* ↑ Nu Octantis Arxivat 2016-03-04 a Wayback Machine. (The Bright Star Catalogue)
* 1 2 «Nu Octantis» (en anglès). Stars. Jim Kaler. [Consulta: 10 desembre 2020].
* ↑ Ramm, D. J.; Pourbaix, D.; Hearnshaw, J. B.; Komonjinda, S. «Spectroscopic orbits for K giants β Reticuli and ν Octantis: what is causing a low-amplitude radial velocity resonant perturbation in ν Oct?». Monthly Notices of the Royal Astronomical Society, 394, 3, 2009. pp. 1695-1710.